**Дзмітрый Коўб** (нар. 20 студзеня 1987, Мінск) — былы беларускі футбаліст, нападнік.

Клубная кар’ера
---------------

Пачаў кар’еру ў Салігорску, дзе гуляў за дубль. У першай палове 2008 года выступаў за клуб-аўтсайдэр Другой лігі «БДАТУ-Ніва», дзе стаў найлепшым бамбардзірам.

Улетку 2008 года перайшоў у бабруйскую «Белшыну». Добра праявіў сябе ў сезоне 2011, забіўшы за сезон 10 галоў. Пасля гэтага сезону перайшоў у якасці свабоднага агента ў «Мінск», але не замацаваўся ў асноўным складзе. У выніку ў канцы ліпеня 2012 года вярнуўся ў бабруйскі клуб.

У студзені 2013 года стаў іграком магілёўскага «Дняпро». Спачатку гуляў у аснове, але потым засеў на лаўцы запасных і толькі выхадзіў на замену. У выніку па заканчэнні сезону пакінуў клуб.

У сакавіку 2014 года стаў іграком дэбютанта літоўскай A Лігі — футбольнага клуба «Тракай». У складзе «Тракая» ў сезоне 2014 забіў 11 галоў, пры гэтым аднойчы вызначыўся незвычайным святкаваннем гола. У лютым 2015 года разарваў кантракт з «Тракаем».

Вярнуўшыся з Літвы, у лютым 2015 года падпісаў кантракт з футбольным клубам «Віцебск», які па выніках сезону 2014 вярнуўся ў Вышэйшую лігу. За паўгады ў «Віцебску» забіў 3 галы, пры гэтым 2 — з пенальці. У ліпені 2015 года па пагадненні бакоў пакінуў віцебскі клуб.

У канцы жніўня 2015 года стаў іграком «Гарадзеі», якой дапамог выйсці ў Вышэйшую лігу. У снежні 2015 года падоўжыў кантракт з клубам. У пачатку сезону 2016 з’яўляўся ў стартавым складзе «Гарадзеі», але потым страціў месца ў аснове. Па заканчэнні сезону 2016 пакінуў «Гарадзею».

У лютым 2017 года прыбыў на прагляд у эстонскі клуб «Транс» (Нарва) і ў выніку падпісаў з ім кантракт. За паўгады ў складзе эстонскай каманды забіў 10 галоў у 14 матчах. У верасні 2017 года перабраўся ў Індыю, стаўшы іграком клуба «Мінерва Пенджаб». Аднак, у лістападзе 2017 года не быў заяўлены індыйскім клубам на новы сезон і пакінуў яго.

У пачатку 2018 года рыхтаваўся да новага сезону з «Крумкачамі», аднак клуб не здолеў атрымаць ліцэнзію на ўдзел у Вышэйшай лізе. У сакавіку 2018 года стаў іграком «Баранавічаў». Пакінуў каманду ў ліпені таго ж года.

У студзені 2019 года стала вядома, што Дзмітрый завяршыў кар’еру і стаў працаваць дзіцячым трэнерам у школе мінскага «Дынама».

Дасягненні
----------

* Сцяг Беларусі Пераможца Першай лігі чэмпіянату Беларусі: 2009

Зноскі
------

1. ↑  Dmitri Kovb // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Ковб перешел в литовский «Тракай»
3. ↑  Оригинальное празднование гола белорусского нападающего
4. ↑  Дмитрий Ковб расторг контракт с "Тракаем"
5. ↑  "Витебск" объявил о трансфере Дмитрия Ковба
6. ↑  Ковб покинул «Витебск», Комлев вернулся в «Минск»
7. ↑  "Городея" продлила контракты с Лебедевым, Ковбом и Павлючеком
8. ↑  Футбол. Неманья Милованович и Дмитрий Ковб, вероятнее всего, покинут "Городею"
9. ↑  "Нарва-Транс" объявила о подписании контракта с Дмитрием Ковбом
10. ↑  Ковб перешел в индийский «Минерва Пенджаб»
11. ↑  Ковб покинул индийский «Минерва Пунджаб»
12. ↑  Мирослав Хлебосолов и Ковб перешли в «Барановичи»
13. ↑  Дмитрий Ковб завершил карьеру в 31 год

Спасылкі
--------

* Дмитрий Ковб: «Меня бы устроило место в четверке». football.by.  (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |